Görsəydim
Gedərdi sinəmdən bu daği-həsrət, 
Əgər sənin camalını görsəydim. 
Əyilibən qəddim dönməzdi yaya, 
İki əbrü hilalını görsəydim.

Dolanım başına, qibleyi-hacət, 
Qurban olum sana, ey sərviqamət, 
Qumru kimi bağlayardım itaət, 
Sənin nazik nihalını görsəydim.

Hicranın əlindən yetmişəm cana, 
Nə deyim dərdimi, gəlməz bəyana, 
Baxmaram cənnətdə huri-qılmana, 
Bircə ləhzə vüsalını görsəydim.

Kəbəyi-kuyindi Aşiqə merac, 
Dərgahi-vəslinə tapılmaz əlac, 
Səhrayi-xütəndən alardım, xərac, 
Süzgün çeşmi-qəzalını görsəydim.
Qoşmalar